ཁྱེད་ཚོ་བསམ་བློ་བཟབ་བཟབ་ཅན་ནས་ཐོང་ཅིག།དཔེར་ན་རྗེ་བཙུན་རྡོ་རྗེ་རྣལ་འབྱོར་མ་ལ་ཆ་བཞག་ན།མགོ་བོ་རློན་པ་ལྔ་བཅུའི་འཕྲེང་བས་རྒྱན་པ།མི་མགོ་སྐམ་པོ་ལྔའི་དབུ་རྒྱན་ཅིང་།ཀཱ་པ་ལ་ནས་ཐོད་པར་ཁྲག་མཐུང་བ་དང་།དེ་གང་འདྲ་གཟིགས་ཀྱིན་ཡིན།དྲག་པོ་ཅན་མིན་འདུག་གམ།ཕོ་དང་མོ་མནན་ཡོད།དེ་ནས་དཔལ་རྡོ་རྗེ་འཇིགས་བྱེད་ཆེན་པོ་ཡང་བཅེར་བུའི་གཟུགས་ཅན།མ་ཧེ་གདོང་ཅན་ཤིན་ཏུ་ཁྲོས་པ།ཕྱག་ན་རྒྱུ་མ་དང་ཀ་པཱལ་དང་ཁྲག་དང་མི་མགོ་དང་མཚོན་ཆ་སྣ་ཚོགས་འཛིན་པ།བསམ་ལོ་གཏོང་ད།ཆོས་རྒྱལ་ནི།ཕོ་ལ་གནོད་འཚེ་བྱེད་པའི་གླང་ལ་བཞོན་པ་དང་མཉམ་དུ་ཙ་མུཎྜི་ནག་མོ་ཡོད་པ།མ་ཧེ་རབ་ཏུ་ཁྲོད་པའི་གདོང་པ་ཅན།དམར་ཧྲང་པ་དང་ལིངྒ་དམར་པོ་གྱེན་དུ་ལངས་པ་ཡོད།རེད་བ།མཆེ་བ་རྣོན་པོ་དང་ཁྲག་ཞག་འཁྲུག་པའི་རྒྱ་མཚོ་ཆེན་པོའི་དབུས་སུ་བཞུགས་ཡོད།དེ་གང་འདྲ་དྲན་གྱིན་འདུག།དཔལ་ལྡན་ལྷ་མོ་ནི།ནུ་མ་འཕྱང་བ།མི་མགོ་སྐམ་པོ་ལྔའི་དབུ་རྒྱན་ཅིང་།མགོ་རུས་འཕྲེང་བའི་གྱོན་པ།མཆེ་རྣོན་པོ་བཞི་སྟེ།རྩེ་མོའི་མཆེ་བ་གཉིས་དང་མཐིལ་གྱི་མཆེ་བ་གཉིས།རེད་བ།རིམས་ནད་ཀྱི་ཐུམ་བུ་སྐྱེལ་ནས་དྲེའུ་རབ་ཏུ་ཁྲོས་པའི་གདན་སྟེང་དང་འོག་ཏུ་ཁྲག་ཞག་འཁྲུག་པའི་རྒྱ་མཚོ་ཆེན་པོའི་དབུས་སུ་བཞུགས་པ།དེ་ཉིད་དྲེའུ་འོག་ཏུ་ཡོད་པའི་ཁ་དོག་དམར་པོ་དེ་ནི་ཁྲག་གི་རྒྱ་མཚོ་རེད།ཤིང་ཏོག་དམར་པོའི་ཁུ་བ་མ་རེད།དཔལ་ལྡན་ལྷ་མོའི་ཕྱག་ན་རལ་གྲི་དང་།ལྕགས་ཀྱུ།དགྲ་སྟ་ལ་སོགས་པ་སྣ་ཚོགས་འཛིན་ཡོད།ཁྲོ་བོའི་རྣམ་འགྱུར་ཙམ་རེད་བ།